تورکیه جمهوریتی جمهوررئیسی رجب طیب اردوغان, استانبول شهرداری نینگ سیله نیشی اوچون استانبول نینگ اوسکودار اولسواللیگی  نینگ قیسیقلی محلله سیده رای بیردی.
عیالی امینه اردوغان, تورکیه جمهوریتی خزانه و مالیه وزیری بولگن کویاوی برات آلبیرق و اونینگ عیالی بیلن بیرگه کیلیب رای بیرگن جمهوررئیس اردوغان, "استانبوللیک لر اینگ اویغون کیشی نی شهردار ایتیب سَیلَیدی" دییه قید ایتدی.
تورکیه جمهوریتی پارلمانی نینگ باشلیغی مصطفی شنتوپ هم استانبول نینگ اوسکودار اولسواللیگیده رای بیردی.
استانبول نینگ غازی عثمان پاشاه اولسواللیگیده رای بیرگن تورکیه جمهوریتی ایچکی ایشلر وزیری سلیمان سویلو, "بیر تاماندن سیلاو بولرایکن, باشقه بیر تاماندن ایسه تورکیه نینگ تروریزم گه قرشی موفقیتلی کوره شی دوام ایتماقده" دییه قید ایتدی.
یخشی حزبی نینگ رهبری مرال آقشنر, استانبول نینگ بیگلر بیگی منطقه سیده رای بیررایکن, سیلاو نتیجه سی نینگ خیرلی بولیشی نی آرزو قیلیب قالدی.
عدالت و توسعه حزبی و ملیتچی حرکت حزبی نینگ مشترک کاندیدی بنعلی ییلدیریم استانبول نینگ توزله اولسواللیگیده رای بیردی.
ییلدیریم, "استانبوللیک لر کیم نی شهردار ایتیب سیله سه قبول قیله میز" دییه قید ایتدی.
جمهوریت خلق حزبی و یخشی حزبی نینگ مشترک کاندیدی بولگن اکرم امام اوغلی ایسه استانبول نینگ بیگلیک دوزو اولسواللیگیده رای بیردی.
امام اوغلی, "دموکراسی میز, استانبولی میز و یورتی میز نینگ کیله جکده گی سیلاو لری نینگ مشروعیتی اوچون خلقی میز اینگ اویغون کیشی نی شهردار ایتیب سَیلَیدی" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
